Nädalauudistes:
Terroristidest ümbritsetuna Hezbollah' ja Iisraeli vahelises risttules -
Lõuna-Liibanoni kristlased
on otsustanud jääda ja olla Kristuse valguseks.
Veel:
Jeemenis on tillukest kristlaskonda alati taga kiusatud.
Näeme, kuis sõdimine Lähis-Idas raskendab nende püsimajäämist.
Ja:
Lõksus Haiitis, kus tänavail võimutsevad jõugud
ja riik on langemas kaosesse.
Lugu vaevalisest pagemisest ning sinnajäänud orbudest.
Tere saadet vaatama! Olen Wendy Griffith.
Lõhe Valge Maja ja Iisraeli vahel laieneb USA Kongressi.
Iisraeli peaminister Benjamin Netanyahu kõneles hiljuti
Senatis vabariiklastele, ent mitte demokraatidele.
Chris Mitchell teatab Jeruusalemmast,
et sel võib olla pistmist pigem 2024. a. valimiste kui Lähis-Ida rahuga.
Kohtumine senaatoritega toimus vaid päevi pärast seda,
kui Senati enamuse juht Schumer nimetas Iisraeli peaministrit
takistuseks rahule ja kutsus teda välja vahetama.
Selgitasin talle, et pole USA asi
anda oma demokraatlikule liitlasele nõu,
millal valimisi korraldada või millist sõjakäiku läbi viia.
Senaator Schumer selgitas oma sõnu reportereile.
Ütleme nõnda: pidasin selle kõne ehtsast armastusest Iisraeli vastu,
ja kui lugeda kõnet,
siis kutsusime üksnes valimistele pärast vaenutegevuse vaibumist -
Hamasi purustamist.
Vabariiklaste arvates tingisid Schumer'i kõne lähenevad presidendivalimised.
Wyoming'u senaator John Barrasso ütles seoses kahe riigi lahendusega:
Mu meelest on kaks (osa)riiki,
mille üle nad enim muretsevad, Michigan ja Nevada,
kus Biden on väga mures oma tagasivalimise pärast.
Esindajatekoja spiiker Mike Johnson ütles, et kaalub Netanyahu kutsumist
Kongressi kõnelema, ent ta vajab Schumer'i nõusolekut.
Netanyahu ütles president Biden'ile sel nädalal telefonitsi,
et teeb, mis on hea Iisraelile.
Kordan: on aegu, mil oleme sõpradega ühel meelel, aga on ka aegu, mil pole.
Viimselt oleme ikka teinud me julgeolekuks hädavajalikku,
ja teeme seda seegi kord.
Netanyahu ütles ka, et võtab aega,
enne kui Iisraeli armee käivitab pealetungi Rafah'le.
Välisminister Antony Blinken ütles kolmapäeval,
et USA on esitanud ÜRO Julgeolekunõukogule resolutsiooni,
mis kutsub kohesele relvarahule Gazas tingimusel,
et vabastataks Hamasi pantvangid.
UNICEFi esindaja James Elder kurtis eriti lapspantvangide piina üle.
Ei saa ju pidada pantvange - lapspantvange - kusagil tunnelis.
Nende laste piin, nende perede piin Iisraelis peab lõppema.
Põhjas aga teatas Iisraeli Kaitsevägi uuest brigaadist
Hezbollah' ohu vastu ning kaitse- ja rünnakumeetmete tarvis
Liibanoni ja Süüria rinnetel.
Chris Mitchell, CBNi Uudised, Jeruusalemm.
Tänan, Chris!
Kolleeg ja kaasuudisteankur George Thomas räägib nüüd Beirutist.
George, naasid Liibanoni lõunapiirilt - või (Iisraeli) põhjapiirilt.
Kuidas mõjutab sõdimine sealseid kristlasi?
Jah, käisime Liibanoni lõunapiiril.
Tegime selle vaevalise reisi
üliohtlikule alale, mis on Hezbollah' täieliku kontrolli all.
CBNi Uudised läks ohtu trotsides sinna rääkima kristlastega.
Pole just palju neid, kes kuulevad lugusid kristlastest Lõuna-Liibanonis.
Neist ei kuule üldse sekulaarmeedias, seepärast läkski CBNi Uudised sinna.
Seal on tilluke kogukond Hezbollah'st kihavas meres,
aga nad on kindlad ja hoiavad kinni usust,
ja üsna tavatu on näha sellist vastupidavust,
mida nad ilmutavad kesk kõiki neid raskusi.
Ja nad paluvad tõesti rahu regiooni.
George, kas nad arvavad,
et tuleb täismahus sõda Hezbollah' ja Iisraeli vahel?
Ei, see tähendab, nad ei taha seda.
Neil on olnud rahu - vabandust, sõda - viimased 50 aastat.
Paariks aastaks on neil olnud ka midagi normaalsuse taolist.
Tuli rahu, relvad vaikisid, pommid enam ei langenud.
Aga siis läks jälle lahti. Ja jälle läks lahti ka 7. oktoobril,
pärast Iisraeli kodanike massitapmist.
Ja sestpeale, viimased viis kuud,
on olnud piirikonflikte Iisraeli ja Hezbollah' vahel.
Ent kumbki pool ei taha tegelikult täismahus sõda, nad taotlevad rahu.
Saime intervjueerida üht kõrgeimat maroniidipastorit ühes kristlaste külas.
Ja tema ütles, et ei taha sealtkandist ära kolida ega põgeneda,
vaid jääda paigale, jääda sinna
ja jätkata hea sõnumi kuulutamist Jeesusest Kristusest. Kuulakem!
Püha Jüri kirik rajati 1890. a., Osmanite riigi ajal.
Osmanite riik tuli ja läks, ent see kirik ja kohalikud kristlased jäid.
Oleme elanud üle palju sõdu ja tagakiusu.
Olen kindel, et miski ei kisu ega kõrvalda meid siit kallite juurest,
ja et meie usku ja meie maad kaitseb Kristus.
Ja, Wendy, nad on väga mures,
et Hezbollah, kes seni on kristlikest enklaavidest hoidunud,
võib hakata neist rakette Iisraeli tulistama, ja see oleks laastav.
Poleks hea neile kristlikele asulaile, sest seni tuli rakette Hezbollah' alalt.
George, rahvas teab nüüd Hamasi Gazas.
Mida oskad öelda Hezbollah'st ja sellest, mida nad päriselt soovivad?
Hezbollah' tähendab araabia keeles 'Jumala partei'.
Ja ta algatati 1980ndail, Wendy, Liibanoni kodusõja aegu.
See on tegelikult Iraani-meelne režiim.
Ta laenas oma ideoloogia ja õpetuse
Iraani vaimulikult juhilt ajatolla Homeini'lt.
Ja sisuliselt soovib ta saada lahti Iisraelist,
saada lahti kogu Lääne mõjust Liibanonis.
Ta usub, et juudid on neetud.
Ta usub, et kristlased on oht - usub umbes nagu Hamas.
Ent ta usub ka islami eshatoloogiasse,
millest ma rääkisin, kui olin Iraanis.
Ta usub, et imaami tagasitulekuks - ta nimetab seda imaam Mahdi'ks,
mis on sisuliselt islami versioon Messiast -
on vaja võitlust, ja see võitlus peab tulema Iisraeliga,
et saada lahti juutidest Lähis-Idas, Iisraelis, Liibanonis, Lääne mõjust.
Selline ongi tema usu sisu.
George Thomas, tänan väga sinu lugude eest!
Palume sinu ja su tiimi ning muidugi Iisraeli ja Liibanoni eest.
Jumala õnnistust, sõber!
Tänan!
Sõda Lähis-Idas tekitab lisaraskusi kristlastele lähedalasuvas Jeemenis.
Aastaid on see usklike rühmake talunud tagakiusu
sõjakailt moslemeilt ja nende valitsuselt.
Nüüd raskendavad nende niigi rasket olukorda riigis huti mässuliste teod.
Gary Lane selgitab järgnevas loos.
Hutide liikumine algas ca 30 aastat tagasi
ülestõusuna sunni moslemite valitsuse vastu.
Neid šiia moslemeist võitlejaid relvastas Iraan
ja nad aitavad Teheranil võimutseda Lähis-Idas
ja kontrollida laevateid, piirates ligipääsu Punasele merele.
Dr. Kenneth Pollack on endine LKA luureanalüütik
ning Ameerika Ettevõtlusinstituudi vanemteadur.
Tema sõnul on hutidel Iraaniga ühine siht - hävitada Iisrael
ja ajada USA ning selle liitlased Lähis-Idast välja.
Hutid on näidanud end sõjakaina, agressiivseina ning veendunuina,
et vägivald on parim viis oma tahtmise saamiseks.
Nad on repressiooni jõuks Jeemenis ja agressiooni jõuks väljaspool seda.
Ja Jeemeni väike, ent kasvav kristlaskond
on üks hutide rünnakute sihtmärke.
Sealkandi kristlased on endised moslemid, kes on pöördunud ristiusku.
Kristlased on ilmselgelt põlatud vähemus.
Ryan Brown juhib Open Doors USAd.
Ta ühing annab Jeemenile 5. koha maailmas kristlaste tagakiusamises
oma 2024. a. üleilmses edetabelis.
Brown selgitab, et pika sõja tõttu on rahvas suures sõltuvuses välisabist.
Kui siis laevaliiklust häiritakse,
ei jõua toit ja tarbeasjad nii ruttu Lähis-Ida sadamaisse,
mis kergitab kulusid,
ja kristlased, kes keelduvad džihaadist või islami riitustest, lükatakse välja.
Pahatihti on kristlased seal viimased, kes hoolitsust ja tähelepanu pälvivad.
Kui sõda ja taolised asjad ägenevad, võimendub nende majanduslik mõju.
Nad häirivad tarneahelaid.
Ja kuna kristlased on juba järjekorras viimased,
venib järjekord neile veelgi pikemaks.
Seega on kristlased väga mõjutatud praegu toimuvast.
Kui jeemenlased pöörduvad islamist ristiusku ja ristitakse,
peetakse neid ususalgajaiks; nii hoiavad nad oma uut usku salajas,
et vältida ränka tagakiusu ja koguni surma oma sugu- või perekonna käes.
Ja kui neid ka ei tapeta usu pärast,
siis küllap süüdistatakse neid ikka sidemete tõttu Läänega?
Absoluutselt! Nad langevad kergesti ohvriks.
Nagu teate, on lõunas Al-Qaeda, põhjas aga hutid,
ja kristlasi peetakse seal vaenlasteks igal pool.
Brown ütleb, et paljud jeemenlased huvituvad hirmust hoolimata ristiusust
ja esitavad küsimusi.
Jeesuse järgijad vastavad Jumala sõnaga.
Brown annab Kristuse ihule nõu, kuidas paluda jeemeni kristlaste eest.
Palvetage koos nendega, et isegi selle konflikti keskel
oleks neil rahu ja julgeolek,
et nad tunneksid, et keset seda konflikti teeb Jumal uskumatuid asju,
et Tema plaanid edenevad ja kogudus edeneb seal.
Paludes, et nad jääksid püsima kannatustes
ja ustavaiks majapidajaiks ses Jumala antud võimaluses,
Gary Lane, CBNi Uudised.
Aamen! Tänan, Gary! Järgnevalt, pagemine Haiitist.
Tuhanded püüavad pääseda vägivallast pealinnas.
Kuuleme öisest päästmisest ning sinnajäänud orbudest.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet. Haiiti, riik Kariibi meres, on kaoses.
Riiki juhivad jõugud,
valitsus on varisenud ja tuhanded püüavad pageda.
Dale Hurd teatab kriisist ja püüdest päästa lõksujäänud.
USA välisministeeriumi ametnike sõnul
saabus Floridasse üle 30 USA kodaniku valitsuse tellitud lennuga.
Ta püüab korraldada täiendavaid lende,
et tuua ära Haiitisse jäänud ameeriklased.
Haiitis süveneva jõuguvägivalla eest pageda püüdjate seas
on Frantzy Santelus, haiiti ameeriklane New Hampshire'ist.
Ta on olnud Haiitis kinni terve kuu
ning juba kaks tema kojulendu on tühistatud.
Tema Virginia's elav poeg teeb kõik, mis suudab.
Palvetasin, küsisin nõu usaldusväärseilt inimestelt,
pöördusin valitsuse, pere ja sõprade poole,
et levitada sõna toimuva kohta.
Kuna mõjukad jõugud üritavad valitsust kukutada,
on pealinn Port-au-Prince muutunud sõjatsooniks
ja lõigatud ära välismaailmast.
Olukord Port-au-Prince'is pole sugugi rahulik,
sest, nagu varem ütlesin, oli seal palju jõugurünnakuid.
Iga inimene pealinnas on jõukude mõju all.
Samuti on mureks näljahäda: Maailma Toiduprogrammi sõnul on ohus
pea miljon inimest, sadu ameeriklasi on (seal) lõksus.
Haiitis lõksus ameeriklaste seas oli menukirjanik Mitch Albom,
kes rääkis CBNi Uudiste Billy Hallowell'iga.
Albom ja ta naine Janine juhivad lastekodu Haiitis.
Nad olid igakuisel külaskäigul, kui Haiiti valitsus varises.
Püüdes pääseda riigist välja koos oma naise ja 8 USA vabatahtlikuga,
ütles Albom, et ei saanud mingit abi USA valitsuselt.
Meile ei antud abi, lihtsalt öeldi: Me ei saa midagi teha,
jääge sinna varju; kas lastakse?
Aga kui lastakse, miks siis jääda sinna?
See grupp päästeti viimaks läinud nädalal keset ööd helikopteriga.
Seda missiooni koordineerisid Michigan'i kongresmen Lisa McLean
ja Florida kongresmen Cory Mills.
Jooksime välja ja vilgutasime tulesid, et nad näeksid, kus oleme.
Ja käis nagu filmis: taevast paistis valgus, kuulipildujad tärisesid,
ja kohe näed seda masinat maa peal.
Keegi hüppas välja, vist Cory Mills, ja ütles: Kähku-kähku-kähku!
Ja kõik jooksid peale, ja hoidsid siis hinge kinni,
et keegi maa pealt tuld ei annaks.
Albom'i sõnul on ta suurim mure nüüd need 100 last ja töötajat,
kelle pidi maha jätma.
Kui teeme õhtupalvet, on taustal kuulda püssitärinat.
See on suur paradoks, see ei klapi kokku.
Nad laulavad kauneid laule Jumalale tänust selle eest, mis neil on.
On selline laul: Oled kinkinud mulle armastuse ja kena pere.
Tänan, Issand, et oled mind õnnistanud!
Ja siis kuuled laulu ajal tänaval valanguid, nagu kuulipildujast.
Ja on kurb, et nad peavad sellega elama.
USA ja Kariibi mere riigid üritavad moodustada vahevalitsust,
aga Haiiti endine välisminister hoiatab,
et riik võib muutuda suureks vabaõhuvanglaks jõukude võimu all,
mis panevad vastu välismaistele püüetele võita vägivalda.
Dale Hurd, CBNi Uudised.
Tänan, Dale! Palume Haiiti eest!
Järgnevalt, mõtelgem, korv toitu nõuab 36-päevast tööd!
Miks on toidu hinnad vaeseimais riikides nii kõrged.
Näitame, kuidas saate aidata! Pärast pausi!
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudaksime enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Uus raport rahvusvahelisest abiühingust World Vision näitab,
et maailma toiduhinnad on ikka kõrged ja löövad rängimini vaeseimaid riike.
2023. a. septembri toiduhindade analüüsist ilmneb,
et toidukorvi väljateenimiseks kulub keskmisel austraallasel 1,5 töötundi,
keskmisel burundilasel aga 36 tööpäeva.
Hiljuti rääkisin sellest süvenevast kriisist World Vision'i esindajaga.
Hannah Chargin on World Vision'i peanõunik
toidu- ja veejulgeoleku alal, ja ta räägib nüüd saates lähemalt.
Hannah, mis riikides on toiduhinnad kõrgeimad ja miks?
Jah, meie analüüs näitas, et üheksa kümnest riigist,
kus toiduhinnad võrdluses keskmise palgaga on kõrgeimad, asub Aafrikas.
Seega üheaegsed kriisid vaeseimais riikides
tekitavad, nagu juba teame, näljahäda.
Hannah, 35 miljonit inimest kannatavad äärmise alatoitluse all.
Seda on raske hoomata. Kirjeldage täpselt, mis neid ootab
ja kuidas nad neis oludes ellu jäävad?
Klassifikatsiooni järgi on nad vaid ühe pügala kaugusel näljasurmast.
Need inimesed on läinud liikvele, lapsed ei käi neis oludes koolis
ja pahatihti vajavad nad sekkumisi alatoitumuse vastu.
Seega vajavad nad kasutamisvalmis ravitoitu, et lihtsalt ellu jääda.
Milline on mõju neis oludes elavaile lastele?
Kui laps on näljas või alatoitunud,
ei vasta ta ei kehalise ega vaimse arengu normidele,
mida temalt eeldame.
Nii avaldab see neile lastele eluaegset mõju,
kui me ei reageeri ruttu ega anna neile vajalikke elupäästevahendeid.
Ja tean, et World Vision pingutab selle nimel.
Millist rahastust on vaja, et hoida need lapsed elus
ning anda neile toitu, mida nad vajavad tervena üleskasvamiseks?
Kindlasti on oluline, et inimesed nagu sina ja mina
teaksime oludest üle ilma, toetaksime ühinguid nagu World Vision,
mis töötavad raskesti ligipääsetavais paigus,
aga ka annaksime me valitud esindajaile teada,
et need küsimused on meile olulised
ja me soovime, et USA reageeriks jõuliselt kasvavale puudusele,
aitaks rahaliselt ja reageeriks vajadustele, mida näeme kohapeal.
Ja kas teate, kui palju sellest rahast on juba koos või tulemas
ja kuidas saaksime katta puudujäägi?
Muidugi. Hetkel saab hinnanguliselt 39-50 miljardiga aastas
hoida ära 3,7 miljoni alla 5-aastase lapse surma.
Ja seni on alates 2015. a. eraldatud vaid 3,9 milj. USD
sekkumisteks, millega teostada neid sihte.
Seega on rahapuudus suur.
Nii on oluline, et meile lisanduks toetajaid.
Meil on suur toetajaskond, milles inimesed üle USA
saavad öelda oma kongresmenidele, et need küsimused on neile olulised,
ja nõuda raha eraldamist pakettideks, mis toetavad selliseid lapsi üle ilma.
Ja, Hannah, miks on meil kristlastena kohustus - küllap võib nii öelda -
teha enamat hädaliste abistamiseks?
Jah, see on hea küsimus. Kui me siin USAs näeme muu maailma vajadusi,
tunduvad need tihti ülejõukäivad.
Me ei tunne, et just meie peame välja minema, lapsi aitama, toitu jagama.
Ent saame ju midagi teha ka siin, tunneme usu läbi kutset tegutseda.
On praktilisi asju, mida saab teha elude päästmiseks ja laste aitamiseks,
et nad saaksid jääda ellu ja elada hästi ja tunda elust täit rõõmu.
Ja see ongi imeline koostöös ühinguga nagu World Vision.
Meil on töötajaid kohapeal, kes hindavad kogukonna vajadusi:
mida antud kogukond eriti vajab,
et ta võiks hakkama saada ja aidata oma peredel ja lastel hakkama saada.
Meil oleks nagu toit laual kindel,
mitte aga mitmel pool Aafrikas ja mujal.
Hannah Chargin World Vision'ist, tänan te töö eest ja saatesse tulemast!
Tänan väga!
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Mõistan, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Lõpetuseks: hea sõnumi turunduse kampaania,
mis kutsub kristlasi armastama oma ligimest, laieneb üle ilma.
Ühing, mis on loonud reklaame 'Ta mõistab meid', mh ka NFLi finaaliks,
viib oma sõnumi ka suveolümpiale.
CBNi Brody Carter teatab, kuidas ta valmistub maailmaareeniks.
Kes on sponsor? Joe Gibbs Racing. Meil on Todd Gibbs, tema lapselaps.
Meie anname sellele autole värvi ca 8 korda aastas.
Kõik töötasid meiega, Taylor Latner'ist Russell Wilson'ini,
ka Michael Pittman, kes tänavu oli NFLis viie parima püüdja seas.
Sporditähed, näitlejad ja kunstnikud
püüavad anda edasi oma arusaama Jeesusest.
Jeesus ei õpetanud vihkamist!
'Ta mõistab meid' on nüüd 100 parema reklaamija seas üle riigi.
Äsja kulutas ta ca 17 milj. USD jalgpallifinaali reklaamideks,
mis kuulutasid head sõnumit ligimesearmastusest.
Olen kindlasti kuulnud küsitavat, kui palju oleme kulutanud,
ent tahame näidata, et kui üritame järgida Jeesuse eeskuju -
olgu me Jeesuse jüngrid või ristiusus kahtlejad -
kui oleksime päriselt nii helded kui Ta õpetas, oleks see võimas!
Firma püüab 2024. a. laiendada oma haaret,
sh tänavusele olümpiale Pariisis.
Tuleb NFLi värbamine aprilli lõpus Detroit'is,
lahe üritus, kus näeb palju 'Ta mõistab meid' reklaame oma sõnumiga,
samuti vabariiklaste ja demokraatide kongressidel,
ja siis kuni novembri presidendivalimisteni välja.
Ühingu andmed NFL-finaalidest näitavad,
et seal on parim levitada oma brändi ja sõnumit, et Jeesus armastab kõiki.
Kümme päeva pärast mängu oli selle veebilehel üle kahe miljoni kasutaja.
Igaüks vaatas lehte veidi üle kahe minuti.
Jeesuse armastussõnum tuuakse meie tänasesse kliimasse,
kus on üksindust ja ängi ja suuri poliitilisi erimeelsusi.
Arvan, et selle mõtte väljakäimine ärgitab ameerika rahvast.
Ja selle sõnumi siht on panna inimesed tegema valikut:
vaatama 'Ta mõistab meid' lehte ja regima Piiblit kavakindlalt lugema
või liituda väikegrupiga veebis.
Ta pesi jalgu.
Brody Carter, CBNi Uudised.
Ta mõistab meid! Kõiki! Jeesus!
Tänan, Brody! Ta mõistab meid, ent veel enam, me peame Teda mõistma.
Tänan vaatamast me uudiseid sel nädalal!
Järgmise nädalani meilt kõigilt siit nägemist! ja Jumala õnnistust!
Tõlge: Sulev Kivastik